Dreams

**«Dreams»** er en sang av Fleetwood Mac, skrevet og sunget av Stevie Nicks på bandets ellevte studioalbum, *[[Rumours (album)|Rumors]]* i 1977. 

«Dreams» har solgt over en million eksemplarer i USA  og nådde toppen på Billboard Hot 100, bandets eneste nummer en singel i USA. I Canada nådde den også nummer en på RPM Top 100 Singles listen.

En TikTok-video laget av Nathan Apodaca ga i 2020 ny interesse for låten, den havnet igjen på flere musikklister. «Dreams» ble rangert som nummer ni på Rolling Stones over "500 Greatest Songs of All Time" både i 2021 og i 2024.

## Bakgrunn
Stevie Nicks og Lindsey Buckingham hadde avsluttet et sitt åtte år lange forhold, Christine McVie og John McVie gikk fra hverandre og Mick Fleetwood ble skilt, så det var følelsesmessige omveltninger mens de spilte inn *Rumours*-albumet.

Låten ble skrevet av Nicks i 1976, hun var i Record Plant studio i Sausalito, California, hun var ikke fornøyd og tok med et Rhodes piano og gikk inn i et annet studio. Hun skrev sangen på 10 minutter og spilte den inn på en liten kassettspiller. Resten av gruppa var ikke spesielt begeistret for sangen, men spilte den inn dagen etter. Resultatet ble ikke regnet som bra og ny gitar og bass ble lagt på i Los Angeles, men gruppa var fremdeles ikke imponert. Buckingham laget noen akkorder som fikk den til å høres mindre kjedelig ut, det gjorde gruppa mer interessert.

## Kritikk
New York Times kritikeren John Rockwell kalte singelen for en "klassisk plate" og kommenterte appellen til Stevie Nicks "merkelige, nasale, men likevel en litt grov raspete sopran" og Mick Fleetwoods "fantastisk skarp, nøyaktig tromming" (som var en tromme-loop). Record World skrev at "Stevie Nicks' vokal gjør disse drømmene til en melodisk virkelighet". Cash Box skrev at "en mykt drønende bass støtter Stevie Nicks' forlokkende vokal". 

The Guardian og Paste rangerte sangen henholdsvis nummer en og nummer fire på listene deres over de 30 beste Fleetwood Mac-låtene. På Rolling Stones sin liste fra 2022 over de 50 beste Fleetwood Mac låtene, Fleetwood Mac’s 50 Greatest Songs, er «Dreams» på førsteplass.

På en liste over de 500 beste låtene, The 500 Greatest Songs of All Time, laget av Rolling Stone i 2024 kom «Dreams» på 9. plass.

## Andre versjoner
En versjon av sangen finner man på Nicks album *Crystal Visions - The Very Best of Stevie Nicks*, fra 2007.

Det irske bandet Corrs spilte opprinnelig inn «Dreams» for albumet *Legacy:* *A Tribute to Fleetwood Mac's Rumours* i 1998, et 20-årsjubileumsalbumet med coverversjoner. Den ble deretter remikset av Todd Terry for singelutgivelse og ble den første store hiten for Corrs i Storbritannia, og nådde nummer seks på UK Singles Chart og ble på listen i 10 uker. Videoen vant også prisen "Best Adult Contemporary Video"  i 1998. The Corrs sitt andre studioalbum, *Talk on Corners*, ble deretter utgitt på nytt hvor sporet «Dreams» var lagt til. Corrs fremførte låten sammen med Mick Fleetwood i konserten deres i Royal Albert Hall i 1998.

På et annet hyllestalbum *Rumours Revisited (A Tribute To Fleetwood Mac's Classic 1977 Album)*, fra 2012, fremfører Pure Bathing Culture låten. På et hyllestalbum til Fleetwood Mac, Just Tell Me That You Want Me - A Tribute To Fleetwood Mac, fremføres den av The Kill.

Flere artister har spilt inn sangen, Nicks bidro med ny vokal til en nyinnspilling av «Dreams» av DJ og housemusikkduoen Deep Dish. Sangen er på deres andre album, *George Is On,* 2005. Lissie har spilt inn en piano versjon i 2019, Boyce Avenue en akustisk versjon i 2020, David Gutta & MORTEN (Morten Breum) laget en dance versjon i 2020 og Lanie Gardner, som synger på David Gutta & MORTEN utgaven, ga i 2023 ut en versjon som ligger nærmere Nicks sin versjon, for å nevne noen.

## Referanser